1.
Predkladacia správa
Informácia o priebežnom plnení koncepcie štátnej politiky technickej normalizácie, metrológie, skúšobníctva a akreditácie za rok 2005 sa predkladá na rokovanie vlády Slovenskej republiky na základe uznesenia vlády Slovenskej republiky č. 300 z 15. apríla roku 2004.
Potreba každoročného vyhodnotenia priebežného plnenia koncepcie štátnej politiky technickej normalizácie, metrológie, skúšobníctva a akreditácie sleduje cieľ posúdiť smerovanie a prípadne korigovať niektoré nepriaznivé dosahy.
Informácia o priebežnom plnení koncepcie štátnej politiky technickej normalizácie, metrológie, skúšobníctva a akreditácie za rok 2005 sa člení po jednotlivých oblastiach a možno ho stručne zhrnúť ako úspešné napĺňanie smerovania vytýčeného vládou Slovenskej republiky na roky 2004 až 2008.
Na základe vyhodnotenia plnenia koncepcie štátnej politiky technickej normalizácie, metrológie, skúšobníctva a akreditácie za rok 2005 nevzniknú žiadne požiadavky na korekciu, prípadne požiadavky na štátny rozpočet či rozpočty obcí a vyšších územných celkov, taktiež to nebude mať vplyv na zamestnanosť a na podnikateľské prostredie.
Materiál bol predložený na medzirezortné pripomienkové konanie 40 subjektom, z ktorých sa vyjadrilo 22 subjektov, zásadná pripomienka vznesená nebola, 18 subjektov nemalo žiadnu pripomienku, ostatné pripomienky 4 subjektov boli akceptované, materiál sa predkladá bez rozporov.